На основу члана 137. Закона о спорту („Службени гласник РС“, бр. 10/2016) и члана 7. став 3. Правилника о одобравању, финансирању и суфинансирању програма којима се остварује општи интерес у области спорта у Општини Сврљиг број 66-5/2019 од 13.05.2019. године, Комисија за бодовање годишњих и посебних програма организација у области спорта, објављује

**ЈАВНИ ПОЗИВ**

**за финансирање годишњих програма којима се задовољавају општи интереси у области спорта у општини Сврљиг у 2021. години**

Предмет јавног позива је финансирање годишњих програма којима се задовољавају општи интерси у области спорта у општини Сврљиг у 2021. години.

Годишњи програми морају бити из области спорта утврђених чланом 1. став 2. од тачке 1 до тачке 12. Правилника о одобравању, финансирању и суфинансирању програма којима се остварује општи интерес у области спорта у oпштини Сврљиг.

**1) Под годишњим програмима подразумевају се општи интереси који се финансирају и суфинансирају из буџета општине Сврљиг и то:**

1. активности спортских организација, које подстичу и стварају услове за унапређење спортске рекреације, односно бављења грађана спортом, посебно деце, омладине, жена и особа са инвалидитетом;
2. програми изградње, одржавања и опремања спортских објеката на територији oпштине, а посебно јавних спортских терена у стамбеним насељима или у њиховој близини и школских спортских објеката, и набавка спортске опреме и реквизита;
3. активности спортских организација, које организују спортска такмичења од посебног значаја за oпштину;
4. учешће спортских организација са територије oпштине у домаћим и европским клупским такмичењима;
5. активности спортских организација које подстичу физичко васпитање деце предшколског узраста и школски спорт (унапређење физичког вежбања, рад школских спортских секција и друштава, општинска, градска и међуопштинска школска спортска такмичења и др.);
6. делатност организација у области спорта чији је оснивач oпштина;
7. делатност организација у области спорта са седиштем на територији општине, које су од посебног значаја за oпштину;
8. стипендирање за спортско усавршавање категорисаних спортиста, посебно перспективних спортиста;
9. едукација, информисање и саветовање грађана, спортиста и осталих учесника у систему спорта о питањима битним за одговарајуће бављење спортским активностима и делатностима;
10. периодична тестирања, сакупљање, анализа и дистрибуција релевантних информација за адекватно задовољавање потреба грађана у области спорта на територији oпштине, истраживачко-развојни пројекти и издавање спортских публикација;
11. унапређивање стручног рада учесника у систему спорта са територије oпштине и подстицање запошљавања висококвалификованих спортских стручњака и врхунских спортиста;
12. награде и признања за постигнуте спортске резултате и допринос развоју спорта у oпштини.

**2) да би носиоцу програма био одобрен програм којим се остварује општи интерес у области спорта, носилац програма мора да испуни следеће услове:**

1. буде уписан у одговарајући регистар у складу са Законом;
2. искључиво или претежно послује на недобитној основи, ако Законом није другачије одређено;
3. да има седиште на територији општине Сврљиг;
4. да је директно одговоран за реализацију програма;
5. да испуњава услове за обављање спортских активности и делатности које су у вези са предлогом програма у складу са Законом;
6. располаже капацитетима за реализацију програма.

**3) Носилац програма не може да:**

1. буде у поступку ликвидације, стечаја и под привременом забраном обављања делатности;
2. има блокаду пословног рачуна, пореске дугове или дугове према организацијама социјалног осигурања;
3. буде у последње две године правноснажном одлуком кажњен за прекршај или привредни преступ у вези са његовом делатношћу.

**4) Да би спортска организација могла учествовати у расподели буџетских средстава, осим услова наведених у тачкама 2) и 3) мора да достави и следећу документацију:**

1. доказ да је уредно и у потпуности правдала буџетска средства за протеклу годину;

2. копију решења регистрације Агенције за привредне регистре;

3. доказ да има најмање једног стручњака који има законом предвиђене квалификације за рад у спорту и лиценцу надлежног гранског савеза (Изјава о ангажованим стручњацима или приложен уговор о професионалном, хонорарном или волонтерском ангажовању или Одлука о именовању ако је тренер члан клуба). Обавезно се доставља тражена документација за све ангажоване тренере у спортској организацији;

4. записник са последње Редовне годишње скупштине спортског удружења.

**Документи који се достављају у прилогу за бодовање годишњег програма:**

- уредно попуњен формулар (захтев);

- копију документа из кога је видљив датум почетка рада;

- доказ о оствареном пласману за претходну сезону;

- завршни рачун и финансијски извештај спортске организације за претходни период

1. **Начин подношења пријава**

Пријаве се подносе на обрасцу који је објављен на званичном сајту општине Сврљиг.

Обрасци Предлога програма морају бити попуњени и послати (предати) у три примерка, као и оверени печатом организације и потписани од стране овлашћеног лица. Пропратна документација се доставља у једном примерку. Целокупна основна и пратећа документација мора бити достављена у једној коверти или пакету, у супротном, неће бити узета у обзир (сматраће се да није испуњен формални услов).

Предња страна коверте мора да садржи следеће податке:

- Назнаку - Пријава на Јавни позив за финансирање годишњих програма у области спорта за 2021. годину, **са напоменом** “Не отварати пре истека рока назначеног у јавном позиву”.

- Име и адресу подносиоца предлога програма;

- Назив програма;

**Рок за доставу пријава је до 17.08.2021. године.**

Пријава се може доствити лично или поштом на доле назначену адресу:

**Центар за туризам културу и спорт**

**Боре Прице 2**

**18360 Сврљиг**

Председник Комисије

Марко Петровић